हिस्ट्रीशीटर छोटू उर्फ रितुल अपने दो साथियों के साथ बाइक से सामुदायिक स्वास्थ्य केन्द्र के पीछे स्थित एक नलकूप पर पहुंचे। वहां तीनों शराब पीने लगे। कुछ देर बाद ही उनमें विवाद हो गया। साथियों ने छोटू को गोली मार दी और चंपत हो गए। राहगीर घायल को नगर के एक अस्पताल ले गए लेकिन उसे चिकित्सकों ने उसे मेरठ रेफर कर दिया। सूचना पर पुलिस क्षेत्राधिकारी थाना प्रभारी निरीक्षक राजेंद्र यादव, थानाध्यक्ष हापुड़ देहात धीरज पुलिस के साथ मौके पर पहुंचे। पुलिस क्षेत्राधिकारी ने बताया कि मौके पर शराब की बोतल और बिरयानी बरामद हुई है। छोटू के साथियों की तलाश की जा रही है। इस संबंध में अभी तहरीर नहीं आई है। उन्होंने बताया कि घायल छोटू कोतवाली का हिस्ट्रीशीटर बदमाश है।